Bezhryzadlovce

Bezhryzadlovce (lat. Amandibulata alebo Arachnomorpha - iné názvy pozri nižšie) sú v niektorých (skôr starších) systémoch taxón (obyčajne hodnotený ako oddelenie) článkonožcov. Patria doň klepietkavce (Chelicerata) (obyčajne vrátane nohatiek (Pantopoda)), vyhynuté trilobity (Trilobita) a niektoré ďalšie taxóny vyhynutých článkonožcov.

 Názvy 
Poznámka: Pozri aj kapitolu Systematika (Zaradenie v systéme) v článku trilobity.

Ako bezhryzadlovce sa označujú najmä nasledujúce dva podobné taxóny:

1. Taxón (zo starších systémov), ktorý pozostáva viac-menej len z taxónov Chelicerata (resp. Cheliceromorpha/Cheliceriformes) a Trilobita. Tento sa označuje názvami:
 Arachnata, 
 Arachnomorpha v užšom zmysleSVOJTKA, M. Die Trilobitensammlung der Universität Wien - eine Revision mit Beiträgen zur Stammesgeschichte der Trilobita. 2002 ,
 Amandibulata v užšom zmysle, 
 Palaeopoda, 
 ojedinele: Chelicerata (klepietkavce) v najširšom zmysleCOTTON, T. J., BRADDY, S. J. The phylogeny of arachnomorph arthropods and the origin of the Chelicerata. Transactions of the Royal Society of Edinburgh: Earth Sciences, 94, 169–193, 2004 (for 2003) .

2. Taxón (zo starších i novších systémov) pozostávajúci z taxónov Chelicerata  (resp. Cheliceromorpha/Cheliceriformes), Trilobitomorpha (prípadne Artiopoda v užšom zmysle) a prípadne aj niekoľkých ďalších taxónov. Tento sa označuje názvami:
 Arachnomorpha v širšom zmysle a , 
 Amandibulata v širšom zmysleIVANOV, A. V. Nauki, ich stroenie, obraz žizni i značenie dľa čeloveka. Leningrad: Izd. Leningradskogo universiteta. 1965 - kapitola: Vvedenie ,
 Trilobitoidea v najširšom zmysle (Užšie významy názvu Trilobitoidea pozri aj v článku trilobitovce),
 Schizoramia v užšom zmysleBERGSTROM, J. Morphology and Systematics of early Arthropods. Abh. naturwiss. Ver. Hamburg (NF) 23 7-42 Hamburg 1980  (Schizoramia v širšom zmysle zahŕňa aj kôrovce (Crustacea) a niektoré ďalšie taxóny).
Taxón Arachnomorpha v širšom zmysle bez zahrnutia taxónu Megacheira sa od roku 1997 niekedy označuje názvom Lamellipedia v širšom zmyslePaper No. 6: LAMSDELL, J. C. Testing the Arachnomorpha and Lamellipedian hypothesis. 2012. In: Hou, X.; Bergström, J. (1997), Arthropods of the Lower Cambrian Chengjiang fauna, southwest China. Fossils & Strata, Scandinavian University Press, pp. 1–116  (Poznámka: Na str. 112 je Lamellipedia v širšom zmysle označené ako Lamellipedes a Artiopoda v širšom zmysle ako Artiopodes) (Taxón Lamellipedia v užšom zmysle nezahŕňa Chelicerata/Cheliceromorpha/Cheliceriformes a je teda viac-menej zhodný s taxónom Trilobitomorpha v jeho staršom, teda širokom vymedzení - porovnaj aj kapitolu SystematikaStein, M., Budd, G.E., Peel, J.S. et al. Arthroaspisn. gen., a common element of the Sirius Passet Lagerstätte (Cambrian, North Greenland), sheds light on trilobite ancestry. BMC Evol Biol 13, 99 (2013). https://doi.org/10.1186/1471-2148-13-99). Taxón Lamellipedia v širšom zmysle bez zahrnutia taxónu Marellomorpha sa niekedy označuje názvom Artiopoda v širšom zmysleLegg, David. (2014). Sanctacaris uncata: the oldest chelicerate (Arthropoda). The Science of Nature. October 2014  (Fig. 5) (Taxón Artiopoda v užšom zmysle nezahŕňa Chelicerata/Cheliceromorpha/CheliceriformesLerosey-Aubril, R., Zhu, X. & Ortega-Hernández, J. The Vicissicaudata revisited – insights from a new aglaspidid arthropod with caudal appendages from the Furongian of China. Sci Rep 7, 11117 (2017). Holmes, James & Budd, Graham. (2022). Reassessing a cryptic history of early trilobite evolution. Communications Biology. 5. 1177. Mayers, B. et al. Three new naraoiid species from the Burgess Shale, with a morphometric and phylogenetic reinvestigation of Naraoiidae. Palaeontology 62 (1), Jan 2019: 19-50 ).

Charakteristika 
Majú len 2 páry hlavových príveskov: chelicery a pedipalpy, recentné druhy nemajú nikdy tykadlá.

Systematika 
V starších systémoch sa prakticky všetky vyhynuté článkonožce, ktoré nepatrili medzi klepietkavce (Chelicerata) ani hryzadlovce (Mandibulata), "paušálne" zaraďovali do taxónu (podkmeňa) Trilobitomorpha (slovenské názvy: trojlalokovce, trilobity [v širšom zmysle], trilobitovce). Tento sa často (nie vždy) ďalej delil na dve triedy Trilobita (slovenské názvy: trilobity [v užšom zmysle], trilobitovce) a Trilobitoidea [v užšom zmysle] (slovenský názovy: trilobitovce; chaotická skupina rôznych vyhynutých článkonožcov). Tento taxón Trilobitomorpha spolu s taxónom Chelicerata v mnohých systémoch tvorili nadradený taxón bezhryzadlovce (Amandibulata/Arachnomorpha), keďže sa Trilobitomorpha považovali za príbuzné s Chelicerata.článkonožce. In: KREJČA, J. a KORBEL, L. (eds.) et al.: Veľká kniha živočíchov. 3. nezmenené vydanie  Bratislava: Príroda a. s., 1997. ISBN 80-07-00990-6 [1. vydanie malo názov: Z našej prírody - Živočíchy] s. 22ANDREJEVA-GRIGOROVIČ, A.S. et al. Systematická paleontológia bezstavovcov 1. 2004. dostupné online

V dnešných systémoch je Trilobitomorpha obyčajne oveľa menší taxón než v minulosti. Obsahuje naďalej triedu Trilobita a okrem nej ešte niekoľko ďalších vyhynutých taxónov, ale to, čo v minulosti tvorilo triedu  Trilobitoidea je dnes prevažne porozhadzované pod rôznymi menami na rôznych iných miestach v systéme článkonožcov (t.j. došlo k presunu von z Trilobitomorpha). Okrem toho nové nálezy popridávali ďalšie vyhynuté taxóny do článkonožcov a celkovo sa systém článkonožcov iných než hryzadlovce (Mandibulata) stal značne bohatším, komplikovanejším a značne sporným. Navyše dnes prevláda tendencia nespájať taxóny iné než hryzadlovce (Mandibulata) do spoločného taxónu bezhryzadlovce (Amandibulata/Arachnomorpha), najmä preto, že sa ukazuje, že trilobity sú pravdepodobne viac príbuzné s hryzadlovcami než s klepietkavcami.BERGSTRÖM, J., HOU X.-G. Arthropod Origins. Bulletin of Geosciences, Vol. 78, No. 4, 323–334, 2003 Systema Naturae 2000. In: Taxonomicon  

Systematika používaná v tejto wikipédii 
oddelenie bezhryzadlovce (Amandibulata/Arachnomorpha):
 ...viacero vyhynutých taxónov
 podkmeň †trilobity v širšom zmysle /trojlalokovce (Trilobitomorpha)
 ...viacero vyhynutých taxónov
 trieda †trilobity v užšom zmysle (Trilobita)
 podkmeň klepietkavce (Chelicerata) - v širšom zmysle, t.j. vrátane nohatiek (Pantopoda)

Referencie